अब भीड़ नहीं, ब्लॉक स्तर पर धरनों की संख्या बढ़ाएंगे जाट
आरक्षणसमेतकई अन्य मांगों को लेकर धरना दे रहे जाट पीछे हटने के मूड में नहीं हैं। अब जाटों ने ब्लॉक स्तर पर धरने को लेकर रणनीति बनानी शुरू कर दी है। उनका कहना है कि धरनों की संख्या बढ़ाई जाएगी। सभी धरने शांतिपूर्ण होंगे। फिलहाल जाटों का धरना अनाज मंडी में ही चल रहा। एक माह से अधिक समय से जाट यहां धरने पर डटे हैं।
आरक्षण जाट संघर्ष समिति के मीडिया प्रभारी मास्टर जरनैल सिंह ने बताया कि सरकार उनकी मांगों को गंभीरता से नहीं ले रही। धरना चले एक माह से अधिक हो चुका लेकिन सरकार की ओर से कोई सकारात्मक पहल नहीं दिखाई दी। अब धरनास्थल पर भीड़ बढ़ाने के बजाय धरनों की संख्या बढ़ाई जाएगी। ब्लॉक स्तर पर धरने होंगे। जिसमें रोजाना सुबह से शाम तक धरने पर लोग शामिल होकर सरकार का विरोध जताएंगे। उन्होंने कहा कि धरने के दौरान शांति व्यवस्था भंग नहीं की जाएगी। सभी धरने शांतिपूर्वक चलेंगे। इस दौरान कांशीराम, प्रदीप नगला, चौधरी ओंकार पंवार, मनीराम तेजली, धर्मवीर सिंह, अनुज वर्मा, अरविंद कुमार, सुरेश चौधरी, मेवाराम, जंगशेर, फौजी ससौली मौजूद रहे।
hin_Deva hin_Deva hin_Deva